મારા પર કામની જવાબદારી આવી ગઈ. આ વાત વર્ષ ૧૯૯૯ની છે. એ સમયે શરદ રાવના યુનિયનની હડતાળ પડી હતી અને એ સમયે મુંબઈના મ્યુનિસિપલ કમિશનરે સફાઈ-કામદારોનું પાણી અને પિટિકેશ બંને બંધ કરી દીધા હતા. પિતાજીની જગ્યાએ મને સફાઈ-કામદારની નોકરી મળતી, પણ યુનિયનની હડતાળે મુશ્કેલી ઊભી કરી દીધી. જ્યારે હડતાળ સમેટાઈ ત્યારે મેં કામ માટે મહાનગરપાલિકાના ચક્કર કાપવાની શરૃઆત કરી. મારી પાસે બે હજાર રૃપિયાની માગણી કરવામાં આવી. એ સમયે ઘર ચલાવવા માટે હું એક વાઇનની દુકાનમાં કામ કરતો હતો. મેં વાઇન શોપના માલિક પાસેથી બે હજાર રૃપિયા લોન પેટે લીધા અને શરાબની એક મોટી બોટલ મનપાના અધિકારીને ભેટ આપી.